EkBass/fiwiki-20250220-pages-articles huggingface dataset:
Vuoden kokki

Vuoden Kokki oli vuoteen 2020 asti Elo-säätiön vuosittain järjestämä alan ammattilaisten suomenmestaruuskilpailu, jossa tuomaristo arvioi kokkien valmistamia ruokia. Vuodesta 2021 eteenpäin päävastuun järjestämisestä otti Wihurin Metro-tukku yhteistyössä Vuoden Kokki Akatemian sekä yhteistyötahojen kanssa. Kilpailua on järjestetty vuodesta 1995. Ensimmäisen voiton vei Pekka Terävä. Vuonna 2022 kilpailun voitti Jonathan Slotte. Vuodesta 2013 Vuoden Kokki -kilpailun rinnalla on järjestetty samanaikaisesti Vuoden Tarjoilija -kilpailua, jonka tarkoituksena on lisätä alan arvostusta ja ammattitaitoa. ==Kilpailun kulku== Kilpailukausi kestää vuoden. Kilpailua tuomaroivat alan tunnustetut osaajat. Pisteitä saa muun muassa annosten mausta ja herkullisuudesta sekä raaka-aineiden oikeaoppisesta käytöstä ja luovuudesta. Keittiötyöskentelyä valvovat erikseen keittiötuomarit, jotka huomioivat muun muassa hygieniaa, huolellisuutta, taloudellisuutta sekä kilpailun sääntöjen noudattamista esimerkiksi välineiden suhteen. == Vuoden Kokki -kilpailun voittajat == Toistaiseksi kilpailu on ollut miesvaltainen: ensimmäinen ja tähän mennessä ainoa naisvoittaja on Peppi Aralehto vuodelta 2000. Vuoden Kokki -kilpailun ovat voittaneet: Vuosi Nimi 1995 Pekka Terävä 1996 Aki Wahlman 1997 Michael Björklund 1998 Petteri Luoto 1999 Markus Aremo 2000 Peppi Aralehto 2001 Henry Tikkanen 2002 Marko Palovaara 2003 Ari Ruoho 2004 Juuse Mikkonen 2005 Matti Jämsén 2010 Mika Palonen 2011 Henri Kotkavuori 2012 Eero Vottonen 2013 Erik Mansikka 2014 Heikki Liekola 2015 Ismo Sipeläinen 2016 Toni Kostian 2017 Mattias Åhman 2018 Kalle Tanner 2019 Mikko Kaukonen 2020 Lari Helenius 2021 Kim Päivästö ==Kilpailun historia== Ensimmäiset Vuoden Kokki -nimellä käydyt kilpailut järjesti Hotelli- ja Ravitsemisalan Yrittäjäliitto ry (HRY). Turussa vuonna 1980 käydyn kilpailun voitti Tapio Tolvanen Lahdesta. Muut voittajat olivat Matti Muuronen (1982), Jens Sandström (1984), Helena Ollila (1986), Arto Johansson (1988) ja Mika Repo (1990). HRY:n järjestämän kilpailun yhtenä tavoitteena oli saada reseptejä jäsenyritysten käyttöön. Osallistumisoikeus oli yrittäjäliiton jäsenillä ja jäsenyritysten henkilökunnalla. Suomen Keittiömestarit ry järjesti Jyväskylässä Kokki -95 -nimisen kilpailun, joka toimi tulevien kilpailujen mallina. Tästä tapahtumasta on myöhemmin käytetty myös Vuoden Kokki -nimeä. Kilpailutoimintaa varten perustettu Vuoden Kokki ry käynnisti nykymuotoisen kilpailun ja järjesti sen vuosina 1996–2005. Välivuosien (2006–2009) jälkeen ELO – Suomalaisen ruokakulttuurin edistämissäätiö (aikaisemmalta nimeltään Gastronomie Finlande -säätiö) on järjestänyt kilpailuja. == Lähteet == ==Aiheesta muualla== * Vuoden Kokki 1995–2013 tilastoina. Metos Uutiset. * Vuoden Kokki -kilpailun virallinen nettisivu. * Vuoden kokki muissa sosiaalisissa medioissa: Facebook ja Instagram Luokka:Kilpailut * Luokka:Suomalaiset palkinnot
Rakennustehokkuus

Rakennustehokkuus tai tehokkuusluku (e) kuvaa alueella olevien rakennusten pinta-alaa suhteessa alueen pinta-alaan. Tehokkuusluku lasketaan kerrosten yhteenlasketun pinta-alan suhteena tontin (et), korttelin (ek) tai alueen (ea) pinta-alaan. Luokka:Kaupunkisuunnittelu Luokka:Kaavoitus
Abašan piirikunta

Abašan piirikunta () on piirikunta Samegrelo ja Zemo Svanetin alueella Georgiassa. Piirikunnassa on noin 22 341 asukasta (vuonna 2014) ja sen pinta- ala on 322.5 neliökilometriä. Sen hallinnollinen keskus on Abašan kaupunki. Piirikunta sijaitsee Samegrelon alueen kaakkoisosassa Rioni-joen pohjoispuolella. Tbilisin ja Suhumin välinen rautatie kulkee piirikunnan läpi. == Lähteet == == Aiheesta muualla == Luokka:Georgian piirikunnat
Mio Technology

Mio Technology Ltd. on taiwanilainen kulutuselektroniikan valmistaja. Se on MitAC Int'l Corporation -yhtiön tytäryritys. Yrityksen tuotteisiin kuuluvat PDA-tietokoneet, älypuhelimet ja henkilökohtaiset paikannuslaitteet. Sen tuotemerkit ovat Navman ja Mio. Mio Technologyllä on toimintoja Taiwanissa, Kiinassa, Japanissa, Etelä-Koreassa, Australiassa, Yhdysvalloissa ja Euroopan unionin alueella. Mio Technology kuuluu maailman suurimpiin paikannuslaitteiden valmistajiin. == Aiheesta muualla == * Mio Technology Limited * Index of Reviews for Mio A701 * Knight Rider GPS by Mio Luokka:Paikannus Luokka:Taiwanilaiset elektroniikkayhtiöt
Hei

Hei voi tarkoittaa seuraavia: * Hein jäätikkö, jäätikkö Etelämantereella * Hein piirikunta, Japanin Chiban prefektuurin entinen piirikunta * Hei, Marcuksen & Martinuksen albumi vuodelta 2015 * HEI, Heide-Büsumin lentoaseman IATA-koodi
Waka/Jawaka

Waka/Jawaka on Frank Zappan albumi vuodelta 1972. Zappan päästudioalbumien kronologiassa se on kaikkiaan neljästoista. Albumi on voimakkaasti jazzvaikutteinen, ja sitä voidaan tyylillisesti pitää jatkumona vuoden 1969 Hot Ratsille sekä edeltäjänä samana vuonna 1972 julkaistulle eräänlaiselle sisaralbumilleen, The Grand Wazoolle. Hot Rats -albumin nimi esiintyy myös Waka/Jawakan kansikuvassa kuvattuna pesualtaan kahteen hanaan. Waka/Jawaka -nimi viittaa onomatopoeettisesti vahvasti tuona aika valtavaan suosioon nousussa olleeseen wahwah-pedaalin avulla luotuun kitaran komppaussoundiin. Albumista julkaistiin uudelleenremasteroidut digitaaliset CD-versiot Rykodisc- levy-yhtiön kautta vuosina 1989 ja 1995. == Kappaleet == === 1. puoli === # "Big Swifty" - 17:22 === 2. puoli === # "Your Mouth" - 3:12 # "It Might Just Be a One-Shot Deal" - 4:16 # "Waka/Jawaka" - 11:18 == Jäsenet == * Frank Zappa – kitara, perkussiot * Tony Duran – slide-kitara, laulu * George Duke – sähköpiano, preparoitu piano * Sal Marquez – trumpetti, laulu, flyygelitorvi, putkikellot * Erroneous (Alex Dmochowski) – sähköbasso, laulu, fuzz-basso * Aynsley Dunbar – rummut, pyykkilauta, tamburiini * Chris Peterson – laulu * Joel Peskin – tenorisaksofoni * Mike Atschul – baritonisaksofoni, piccolo, bassohuilu, bassoklarinetti, tenorisaksofoni * Jeff Simmons – lap steel -kitara, laulu * Sneaky Pete Kleinow – pedal steel -kitara * Janet Ferguson – laulu * Don Preston – kitara, Minimoog * Bill Byers – pasuuna, baritonitorvi * Ken Shroyer – pasuuna, baritonitorvi == Tuotanto == * Frank Zappa - tuottaja * Marshall Brevitz, Kerry McNabb - äänitekniikka * Frank Zappa - masterointi * Cal Schenkel - suunnittelu * Cal Schenkel - kansikuvasuunnittelu * Marvin Mattelson - kansikuvitus * Marvin Mattelson - kuvitus * Philip Schwartz - valokuvaus * Philip Schwartz - takakansisuunnittelu * Cal Schenkel - paketointi * Ferenc Dobronyi - uudelleenpaketointi == Listasijoitukset == Vuosi Lista Sijoitus 1972 Billboard (Pohjois-Amerikka); Pop Albums ("Pop- albumit") 152 == Aiheesta muualla == * Julkaisuun liittyviä yksityiskohtia Luokka:Frank Zappan albumit Luokka:Vuoden 1972 albumit
Septentrio

Septentrio N.V. on belgialainen vuonna 2000 perustettu satelliittipaikannuslaitteden suunnittelija ja valmistaja. Sen tuotteet ovat monitaajuusvastaanottimia mm. ilmakuvauksen tarpeisiin. Se syntyi belgialaisen Interuniversity Micro Electronics Center-tutkimuslaitoksen tietotaidon kaupallisen hyödyntämiseen. Yhtiössä on 50 työntekijää. == Aiheesta muualla== *http://www.septentrio.com *APME multipath mitigation *Attitude determination *Multi-frequency combinations of observables Luokka:Paikannus Luokka:Belgialaiset yritykset
Kaunotar ja kulkuri (Saara Suvannon albumi)

Kaunotar ja kulkuri on Saara Suvannon kolmas ja viimeinen, vuonna 1992 julkaistu albumi. Se äänitettiin Turun Riverside-studiolla, pois lukien osa lauluosuuksista, jotka äänitettiin Music Makers -studiossa Helsingissä. == Kappaleet == Kaikki kappaleet sovittanut Ilpo Murtojärvi. # # # # # # # # # # # # == Kokoonpano == * Saara Suvanto – laulu * Ilpo Murtojärvi – kitara * Matti Puurtinen – koskettimet * Pasi Lyysaari – sähköbasso, kontrabasso * Timo Koskinen – rummut ja löyömäsoittimet * Kari Lehtomäki – trumpetti * Reijo Ylinen – trumpetti, saksofoni, flugahorn * Riitta Lehtinen, Elina Kinnunen, Kaisa Pihlakivi, Ilpo Murtojärvi, Risto Pahlama – kuoro ;Tuotanto * Ilpo Murtojärvi – tuottaja, äänittäjä, sovittaja * Hate Hämäläinen – laulujen äänitys (kappaleet ”Enkeli”, ”Kiitos rakkaudestasi”, ”Sihteerin blues”, ”Lähden lätkimään”, ”Hurja cowboy”, ”Nahariyyan lilja” ja ”Et syntynyt pojakseni”) Luokka:Suomalaiset rockalbumit Luokka:Vuoden 1992 albumit
Siperianrastas

Siperianrastas (Geokichla sibirica) on aasialainen rastaslaji. == Koko ja ulkonäkö == Linnun pituus on noin 22 cm, siipien kärkiväli 34–36 cm ja paino keskimäärin noin 70 g. Siperianrastas on kooltaan kuin laulurastas. Juhlapukuinen koiras on päästä ja yläpuolelta musta tai tumman sinertävän harmaa, alapuolella erottuu muuten tummanharmaasta valkoinen takavatsa, pyrstön kärki, siipien kaksi leveää juovaa ja silmäkulmajuova. Naaras on selkäpuolelta oliivinruskea ja alapuolelta valkoinen suttuisin ruskein täplin. Myös sen pyrstön kärki on valkoinen, samoin silmäkulmajuova. == Esiintyminen == Lajin esiintymisaluetta on Siperia aina Ohotanmerelle, Japaninmerelle ja Pohjois-Kiinaan saakka. Japanissa ja Sahalinilla pesii alalaji davisoni. Laji on muuttolintu, joka talvehtii Etelä-Aasiassa muun muassa Intiassa ja Malesiassa. Lajia tavataan hyvin harvoin Euroopassa. Suomessa sitä ei ole tavattu. == Elinympäristö == Siperianrastaan pesimäaikainen elinympäristö on havumetsä eli taiga. Laji esiintyy pääasiassa alavilla mailla, paikoin myös vuoristossa. == Ravinto == Lintu on kaikkiruokainen. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 * Tom Lindroos (kuvia) === Viitteet === Luokka:Rastaat
Death Magic Doom

Death Magic Doom on Candlemassin albumi, joka julkaistiin 3. huhtikuuta 2009. Yhtyeen kokoonpano nauhoituksissa oli sama kuin edellisellä King of the Grey Islands -albumilla. Rajoitetun painoksen mukana julkaistiin DVD, joka sisältää videomateriaalia levyn nauhoituksista ja Yhdysvaltojen kiertueelta vuodelta 2008. == Kappaleet == # # # # # # # # == Kokoonpano == * Robert Lowe – laulu * Mats "Mappe" Björkman – kitara * Lars Johansson – kitara * Leif Edling – basso * Jan Lindh – rummut == Arvostelut == * About.com: About.com: Album review * AllMusic: AllMusic review * Blabbermouth: Blabbermouth: CD review * Imperiumi.net: 9+/10Imperiumi.net: Levyarvio * Metalliluola: 9/10Candlemass – Death Magic Doom (2009) Viitattu 17.11.2022. == Lähteet == == Aiheesta muualla == * * Death Magic Doom discogs.com -sivustolla Luokka:Vuoden 2009 albumit Luokka:Candlemassin albumit
Navman

Navman oli uusiseelantilainen satelliittipaikannuksen teknologiayhtiö, joka aloitti toimintansa vuonna 1986 nimellä Talon Technology. MiTAC osti sen vuonna 2004 ja nyt yrityksen toiminnot jatkuvat pääosin Mio Technology -yhtiössä ja pienemmältä osin Navman Wireless -yhtiössä. Navman on tunnettu tuotemerkki, joka on edelleen esillä esim. autonavigaatiolaitteissa, mutta MiTACin osana. ==Aiheesta muualla== *Navman.com homepage *NavPix information (UK English) *NavPix Library * http://www.navmanwireless.com/ Luokka:Paikannus Luokka:Uusiseelantilaiset yritykset
Nokia E71

Nokia E71 on Nokian valmistama älypuhelin, joka kuuluu Eseries-sarjaan. Se tuli markkinoille heinäkuussa 2008. E71 on pärjännyt hyvin kansainvälisessä vertailussa, muun muassa Mobile Choice -lehti valitsisi sen vuoden älypuhelimeksi. E71:ssä on QWERTY-näppäimistö tavallisen numeronäppäimistön sijaan. == Lähteet == == Aiheesta muualla == * Käyttöohjeet * - Tuki * Nokia E71 arvostelu E71 Luokka:Wi-Fi-laitteet Luokka:Symbian-pohjaiset laitteet Luokka:Vuoden 2008 matkapuhelimet
Akhalkalakin piirikunta

Akhalkalakin piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 45 070 asukasta (vuonna 2014) ja sen pinta- ala on 1 235 neliökilometriä. Valtaosa alueen asukkaista on armenialaisia. Piirikunnan keskus on Akhalkalakin kaupunki. == Lähteet == == Aiheesta muualla == Luokka:Georgian piirikunnat Luokka:Samtskhe-Džavakheti
Akhaltsikhen piirikunta

Akhaltsikhen piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 20 992 asukasta (vuonna 2014) ja sen pinta- ala on 1 010 neliökilometriä. Noin 34,52 prosenttia Akhaltsikhen alueen asukkaista on armenialaisia ja valtaosa lopuista georgialaisia (vuonna 2014).Ethnic composition of Georgia 2014 Piirikunnan hallinnollisena keskuksena toimii Akhaltsikhen kaupunki. Piirikunnassa on myös toinen kaupunki, Vale. == Lähteet == == Aiheesta muualla == Luokka:Georgian piirikunnat Luokka:Samtskhe-Džavakheti
Raakakypsytys

Raakakypsytys on lihan kypsentämistä raakana. Tällöin sen omat entsyymit hajottavat lihan sidekudosta, mikä mureuttaa lihaa. Raakakypsytys voidaan tehdä riiputtamalla ruhoja muutaman vuorokauden ajan jäähdyttämössä 0 °C:ssa. Toinen tapa kypsentää on paloiteltuna tyhjiö­pakkauksissa tai astioissa. Luisia ruhonosia tai sianlihaa ei aina raakakypsytetä. Kolmas raakakypsytys­tapa on dry aged . == Dry aged -menetelmä == Dry aged lihaa raakakypsytetään säilyttämällä sitä tarkkaan säädellyssä kaapissa vähintään kolmen viikon ajan, joskus jopa 100 vuorokautta. Dry aged tapahtui ennen kellareissa tai luolissa, joiden luontainen ilmankosteus esti lihaa pilaantumasta. Sen alkuperäisenä tarkoituksena oli pidentää lihan säilytysaikaa, mutta nykyisin sitä käytetään parantamaan lihan makua. Dry aged lihan maku muuttuu miedosti pähkinäiseksi kypsennysajan ollessa 21–35 päivää, enemmän sientä muistuttavaksi 35–55 päivän kypsennyksessä ja sinihomejuustoa muistuttavaksi yli 65 päivän kypsennysajalla. Myös lihan oma maku voimistuu, mikä johtuu siitä, että lihasta haihtuu raakakypsennyksen aikana jopa kolmannes sen sisältämästä vedestä. Dry aged on myös tavallista mureampaa, koska lihan luontaisesti sisältämät entsyymit ehtivät pilkkoa kauemmin siinä olevaa sidekudosta. == Lähteet == == Aiheesta muualla == Luokka:Liha ja lihavalmisteet
Sidecar

Sidecar on klassinen drinkki, joka perinteisestii tehdään konjakista, appelsiinilikööristä (Cointreau, Grand Marnier tai jokin muu triple sec -likööri) sekä sitruunamehusta. Koristeena käytetään usein sitruunanpalaa. Ainesosiltaan drinkki on läheistä sukua vanhan tekotavan Brandy Daisylle, joka eroaa usein vain drinkin rakentamisen ja ainesosien suhteen Sidecarista. ==Drinkin muunnelmat== * Chelsea Sidecar – Konjakin tilalla käytetään giniä. * Rommi Sidecar – Konjakin tilalla käytetään kultaista tai tummaa rommia. * Boston Sidecar – Konjakin ohella käytetään vaaleaa tai kultaista rommia ja sitruuna korvataan limetillä. * Spiced Sidecar (suom. ”Maustettu Sidecar”) — Konjakin ohella käytetään Morgan’s Spiced Rum -rommia. * Brandy Daisy – Keltainen Chartreuse, granadiinisiirappi tai muu makeutin usein korvaa Sidecarin triple secin; suhteet muiden ainesosien suhteen vaihtelevat Sidecariin verrattuna. * Bourbon Sidecar – Konjakin tilalla käytetään bourbonia. * Pisco Sidecar – Konjakin tilalla käytetään Pisco-likööriä. * Serbialainen Sidecar – Konjakkina käytetään Slivovitsin luumubrandyä, koristeena appelsiinisiivu. * Tuaca Sidecar – Konjakin tilalla käytetään Tuaca-likööriä, ja lisäksi lisätään puserrettu sitruunanpala sekä sokeria. * Jack Rose – Konjakin tilalla käytetään Calvadosta. == Lähteet == Luokka:Drinkit
K13V

K13V on Stam1na-yhtyeen DVD-julkaisu, joka ilmestyi Sakara Recordsin kautta 6. toukokuuta 2009. Tupla-DVD:n kesto on 313 minuuttia. Se sisältää konserttitaltioinnit neljästä yhtyeen esiintymisestä vuosilta 2005–2008, yhtyeen kaikki musiikkivideot, musiikkivideoiden näin tehtiin -dokumentit sekä historiikin Stam1nan kadonneet 13 vuotta. Historiikin on ohjannut, käsikirjoittanut ja leikannut laulaja-kitaristi Antti Hyyrynen. K13V nousi ilmestymisviikollaan Suomen musiikki-DVD-listan ensimmäiseksi. == Sisältö == * Konserttitaltioinnit: ** Lutakko 2005 ja 2008 ** Provinssirock 2006 ja 2008 * Musiikkivideot: ** ”Erilaisen rakkauden todistaja” (sekä dokumentti) ** ”Kadonneet kolme sanaa” (sekä dokumentti) ** ”Paha arkkitehti” ** ”Ristiriita” ** ”Edessäni” (sekä dokumentti) ** ”Likainen parketti” (leikattu ja leikkaamaton versio sekä dokumentti) ** ”Lääke” (sekä dokumentti) ** ”Muistipalapelit” * Stam1nan kadonneet 13 vuotta * L’nationalé Multi La Staminski STV1 == Arvostelut == * Imperiumi: 9/10 == Lähteet == == Aiheesta muualla == * K13V:n esittely ja trailerit Stam1nan sivustolla * * Luokka:Stam1nan albumit Luokka:Musiikki-DVD:t
Nokitiainen

Nokitiainen (Melaniparus niger) on eteläafrikkalainen tiaisten heimoon kuuluva varpuslintu. == Koko ja ulkonäkö == Linnun pituus on noin 16 cm ja paino noin 21 g. Nokitiainen on musta, vain siivillä ja pyrstössä on valkoista kuviointia. == Esiintyminen == Nokitiainen elää eteläisessä Afrikassa Angolassa, Botswanassa, Malawissa, Mosambikissa, Namibiassa, Etelä-Afrikassa, Swazimaassa, Sambiassa ja Zimbabwessa. Sen elinympäristön ala on 2,2 miljoonaa neliökilometriä. == Elinympäristö == Lehtimetsät, joissa esiintyy hopeaketapania (Terminalia sericea) ja Burkea africana-seringapuuta sekä Combretum-suvun puita ja pensaita. Harvalukuisena lajia tavataan myös puutarhoissa, puistoissa, akaasiametsiköissä ja istutusmetsiköissä. == Lisääntyminen == Naaras rakentaa pesän puun koloon, joskus linnunpönttöön. Naaras munii 1–6 munaa, joita se hautoo noin kaksi viikkoa. Molemmat emot ja usein myös vieraat linnut ruokkivat poikasia, jotka lähtevät pesästä noin 24 päivää vanhoina. Poikaset itsenäistyvät 2,5 kuukauden ikäisinä. == Ravinto == Laji on pääasiassa hyönteissyöjä. == Lähteet == * Biodiversity explorer * The Kruger === Viitteet === == Aiheesta muualla == * Warwick Tarboton (kuvia) Luokka:Tiaiset
Jytäjyrsijät

Jytäjyrsijät on helsinkiläinen lapsille suunnattua rockmusiikkia esittävä yhtye. Yhtyeen kappaleissa tai esiintymisissä ei kuitenkaan ole leikitystä vaan pääasiassa on musiikki. Jytäjyrsijöiden musiikki on monipuolista rockia, jossa kohdeyleisön paljastavat ainoastaan sanoitukset. Venäjällä Jytäjyrsijät toimii nimellä Rok-Gryzuny (Рок-грызуны) ja laulujen esityskielenä on venäjä. ==Kokoonpano== *Lari Jytäjyrsijä (oik. Lari Kotilainen) – kitara ja laulu *Sami Jytäjyrsijä (oik. Sami Iivonen) – kitara ja laulu *Samuli Jytäjyrsijä (oik. Samuli Halonen) – rummut ja taustalaulu *Antero Jytäjyrsijä (oik. Antero Aunesluoma) – basso ja taustalaulu ==Rok-Gryzuny kokoonpano== *Galya Chikiss- Gryzunova - laulu ja koskettimet *Lari Gryzunov (oik. Lari Kotilainen) – kitara ja laulu *Sami Gryzunov (oik. Sami Iivonen) – kitara ja laulu *Antero Gryzunov (oik. Antero Aunesluoma) – basso ja taustalaulu *Samuli Gryzunov (oik. Samuli Halonen) – rummut ===Kunniajäsenet=== *Tsygä "Hilleri" Jytäjyrsijä (oik. Miikka Uunila) – basso ja taustalaulu ===Entiset jäsenet=== *Antti "Anakonda" Jytäjyrsijä (oik. Antti Kenealy) – rummut *Tatu Jytäjyrsijä (oik.Tatu Ferchen) – rummut == Diskografia == === Studioalbumit === *Svengaa kuin hiiri (2002, omakustanne) *Rottaradio (2009) *Venäjä EP / Promo (2011) *Ketsuppia Leivän Päälle (2011) *Rottamaista joulua (2012) ==Lähteet== * == Aiheesta muualla == *www.jytajyrsijat.fi * * Luokka:Suomalaiset rockyhtyeet
Vaeltava kuva

Vaeltava kuva (Das Wandernde Bild) on Fritz Langin ohjaama saksalainen mykkäelokuva vuodelta 1920. Elokuvan käsikirjoitti Thea von Harbou ja sen tuotti Joe Mayn May-Film-yhtiö. Vaeltava kuva oli ensimmäinen elokuva, joka syntyi Harboun ja Langin yhteistyönä. Sitä kuvattiin vuoristoisella alueella Baijerin Alpeilla Königsseen rannalla lähellä Berchtesgadenin kaupunkia. Elokuva oli viimeinen, jonka Lang ohjasi Joe Maylle. Lang jätti Mayn yhtiön, kun hän koki itsensä petetyksi, kun ei ollut saanut ohjata Unelmien temppeliä. Vaeltavaa kuvaa pidettiin pitkään kadonneena elokuvana. Se löydettiin kuinkin São Paulosta 1986. Restauroidusta versiosta puuttuu kuitenkin osa elokuvasta, eikä juonesta saa aivan täyttä selvyyttä. == Lähteet == == Aiheesta muualla == * * Luokka:Saksalaiset mustavalkoelokuvat Luokka:Vuoden 1920 saksalaiset elokuvat Luokka:Saksalaiset mykkäelokuvat Luokka:Fritz Langin ohjaamat elokuvat
Abdelkarim Nafti

Abdelkarim "Karim" Nafti (, s. 3. elokuuta 1981) on tunisialainen jalkapalloilija, pelipaikaltaan keskikenttäpelaaja. Hän edustaa Tunisian pääsarjassa pelaavaa Club Africainia. ==Ura== Nafti aloitti ammattilaisuransa CS Sfaxienissa, jossa hän voitti Tunisian mestaruuden kaudella 2004–2005. Hän pelasi 6 kuukautta lainalla saudiarabialaisessa Al-Nasrissa. Tammikuussa 2010 Nafti siirtyi sudanilaiseen Al-Merreikh joukkueeseen. Hän saavutti joukkueessa Sudanin cupin vuonna 2010 ja Sudanin mestaruuden 2011. Marraskuussa 2011 Nafti allekirjoitti kahden ja puolen vuoden sopimuksen tunisialaisen Club Africainin kanssa.Officiel : Abdelkrim Nafti Clubiste FootPlus 29.11.2011 Viitattu 1.12.2011 ==Saavutukset== * Tunisian liigacup: 2003 * Arabian Mestarien liiga: 2004 * Tunisian cup (2): 2004, 2009 * Tunisian mestaruus: 2005 * Afrikan Confederation Cup (2): 2007, 2008 * Pohjois-Afrikan Cup-voittajien cup: 2009 * Sudanin cup: 2010 * Sudanin mestaruus: 2011 ==Lähteet== * MTNfootball.com * Kawarji.com * national-football-teams.com ===Viitteet=== Luokka:Tunisialaiset jalkapalloilijat Luokka:Vuonna 1981 syntyneet Luokka:Elävät henkilöt
Margaret Sanger

Margaret Higgins Sanger Slee (14. syyskuuta 1879 Corning – 6. syyskuuta 1966 Tucson) oli yhdysvaltalainen sairaanhoitaja, ehkäisypillerin ideoija, perhesuunnittelun uranuurtaja ja feministi. Hän keksi käsitteen ”syntyvyyden säännöstely” ja toimi sen laillistamiseksi. Sanger perusti Planned Parenthood -järjestön.https://health.howstuffworks.com/sexual-health/contraception/birth- control-pill6.htm Sanger aloitti uransa seksuaalivalistajana pitämällä sanomalehtikolumnia ”Mitä jokaisen tytön tulisi tietää” New York Call -nimisessä sanomalehdessä vuosina 1912–1913.https://embryo.asu.edu/pages/what- every-girl-should-know-1916-margaret-sanger Vuonna 1914 Sanger julkaisi oman feministilehtensä The Woman Rebel, jossa hän edisti syntyvyyden säännöstelyähttps://www.nwhm.org/education-resources/biographies/margaret- sanger . Sanger toi esille ajatuksen ehkäisypilleristä jo vuonna 1912. Hänen oma äitinsä oli ollut raskaana 18 kertaa ja kuoli 50-vuotiaana. Sangerin aloitteesta Gregory Pincus ja John Rock kehittivät myöhemmin e-pillerin, ja ehkäisystä tuli yleistä. Sanger ajatteli että ehkäisypillerin avulla pystytään välttämään menehtymiset ja loukkaantumiset itseaiheutettuissa aborteissa sekä välttämään lukuisten synnytysten negatiiviset terveysvaikutukset. Sanger myös järkeili että ehkäisypilleri mahdollistaisi naisten löytää enemmän nautintoa seksuaalisesta kanssakäymisestä, kun nainen pystyy päättämään milloin ja josko tulee raskaaksi. Sangeria on arvosteltu eugeniikan kannattamisesta. == Lähteet == ==Aiheesta muualla== *Planned Parenthood: Margaret Sanger — Our Founder (pdf) Luokka:Yhdysvaltalaiset feministit Luokka:Vuonna 1879 syntyneet Luokka:Vuonna 1966 kuolleet
Pohjois-Atlantin kiertoliike

Pohjois-Atlantin kiertoliike koostuu tuulien synnyttämistä pintavirtauksista (esim. Golfvirta) sekä meriveden tiheyserojen aiheuttamista termohaliinisista virtauksistaEpälineaariset ja äärimmäiset ilmaston muutokset. Selvitys Vanhasen II hallituksen tulevaisuusselontekoa varten. valtioneuvoston kanslian julkaisusarja 14/2008. http://www.vnk.fi/julkaisukansio/2008/j14-epalineaariset/pdf/fi.pdf . ==Lähteet== Luokka:Merivirrat
RIAA (täsmennyssivu)

RIAA voi tarkoittaa seuraavia asioita: * Recording Industry Association of America, yhdysvaltalainen järjestö * RIAA korjaus, samaisen järjestön luoma levysoittimissa käytettävä taajuuskorjaustapa * RIAA-korjain, elektroninen toteutus joka toteuttaa levysoittimissa tarvittavan taajuuskorjauksen
San Joaquín (Bolivia)

San Joaquín on pieni maaseutukaupunki Benin departementissä ja Mamorén provinssissa Bolivian tasangolla maan koilliskolkassa. Kaupungin väkiluku väheni nopeasti vuoden 1963 paikkeilla, kun kaupungissa raivosi Machupo- verenvuotokuume ja väkiluku laski 2 500:sta 1 500:aan. Luokka:Bolivian kaupungit
Sienisääsket

Sienisääsket eli aitosienisääsket (Mycetophilidae) on kaksisiipisten heimo. Ne ovat metsälajeja, joita tavataan yleisesti boreaalisen vyöhykkeen metsissä. Nimensä mukaisesti monien sienisääskilajien toukat käyttävät ravinnokseen sieniä. Heimon lajeja tavataan sienten itiöemien lisäksi lahopuussa ja sienettyneissä karikkeissa sekä vähäisissä määrin myös esimerkiksi limasienissä ja maksasammalissa. Noin puolet lajeista on riippuvaisia lahopuusta. Sienisääskillä voidaan jossain tapauksissa tarkoittaa myös muutamien Sciaroidea-yläheimon heimojen muodostamaa parafyleettista joukkoa, johon kuuluvat seuraavat heimot: * Kääpäsääsket Ditomyiidae * Petosienisääsket Keroplatidae * Taigasienisääsket Diadocidiidae * Hoikkasienisääsket Bolitophilidae * Aitosienisääsket Mycetophilidae Suomesta näiden heimojen lajeja tunnetaan yhteensä 741 kappaletta, kun taas maailmanlaajuisesti pelkästään sienisääskien (Mycetophilidae) heimon lajeja tunnetaan yli 3 000 kappaletta 150 suvussa ja tieteelle tuntemattomia lajeja uskotaan olevan ainakin kaksinkertainen määrä. ==Lähteet== *
Terrorizer (lehti)

Terrorizer on metallimusiikkiin keskittynyt lehti, jota julkaistaan 13 numeroa vuodessa joka neljäs viikko. Sen päätoimisto sijaitsee Lontoossa. Lehti on englanninkielinen ja sen levikki on maailmanlaajuinen. Julkaisija on Dark Arts Ltd. Terrorizer Online -verkkolehteä on julkaistu vuodesta 2007 alkaen. ==Terrorizer Online== 'Terrorizer Online' on syksystä 2007 lähtien ilmestynyt viikoittainen verkkolehti. Sen sisältö vaihtelee yhtyeiden, kuten Apocalyptica, Today Is The Day, Testament, Cannibal Corpse, Pestilence, yleiskatsauksista kokonaisiin haastatteluihin, joita on tehty esimerkiksi Massacren, Finntrollin, Sepulturan, Bad Brainsin, Wintersunin ja Iced Earthin kanssa. ==Lähteet== *Terrorizer.com ==Aiheesta muualla== *Terrorizerin sivusto * Luokka:Brittiläiset musiikkilehdet Luokka:Metallijulkaisut
Väsynyt kuolema

Väsynyt kuolema () on Fritz Langin ohjaama saksalainen mykkäelokuva vuodelta 1921. Elokuvan käsikirjoitti Thea von Harbou. Väsynyt kuolema oli Langin ensimmäinen merkittävä teos ja nosti hänet Saksan eturivin ohjaajien joukkoon. Elokuvassa nuori nainen kohtaa Kuoleman yrittäessään palauttaa kuolleen rakkaansa takaisin henkiin. Kuolema kertoo naiselle kolme tarinaa. Naisen tulee pelastaa yksi henkilö jostakin tarinasta, jotta saisi miehensä takaisin. == Levitys == Väsyneen kuoleman ensi-ilta oli 7. lokakuuta 1921 kahdessa merkittävässä teatterissa Berliinissä. Elokuva sai huonon vastaanoton ja B.Z.-lehden kriitikko kutsui sitä ”väsyttäväksi kuolemaksi”. Elokuvaa esitettiin Berliinissä vain kaksi viikkoa, minkä jälkeen sitä alettiin esittää myös ulkomailla. Saksan ulkopuolella Väsynyttä kuolemaa ylistettiin. Lontoossa sitä kutsuttiin ”yhdeksi kaikkien aikojen vaikuttavimmista elokuvista”. Pariisissakin elokuvaa kehuttiin. Se pääsi uudelle kierrokselle Saksaan, jossa myös saksalaiset kriitikot alkoivat uusintanäytösten myötä ylistää elokuvaa. Yhdysvalloissa Väsynyt kuolema julkaistiin ensimmäisen kerran vuonna 1922. Douglas Fairbanks osti kuitenkin elokuvan oikeudet ja viivytti elokuvan laajaa levitystä. Hän halusi kopioida joitakin erikoistehoista elokuvaansa Bagdadin varas. == Rooliluettelo == == Lähteet == == Aiheesta muualla == * * *Mykkäelokuvasivusto Luokka:Vuoden 1921 saksalaiset elokuvat Luokka:Saksalaiset mykkäelokuvat Luokka:Saksalaiset mustavalkoelokuvat Luokka:Saksalaiset fantasiaelokuvat Luokka:Fritz Langin ohjaamat elokuvat
Alpine (sähköpostiohjelma)

Alpine on ilmainen sähköpostiohjelma, jota kehittää Washingtonin yliopisto. Alpine 1.0 julkaistiin 20. joulukuuta 2007 seuraamaan jo vanhaksi käynyttä Pineä. Alpineen on lisätty Pinestä puuttuva tuki Unicode-merkistöön. Alpine on tarkoitettu sekä kokemattomille että vaativille sähköpostinkäyttäjille. ==Tunnettuja käyttäjiä== * Linus Torvalds, Linuxin pääkehittelijä, on maininnut lifehackerin haastattelussa (31.1.2008) että käyttää Alpinea sähköpostin lukemiseen. ==Lähteet== ==Aiheesta muualla== * Alpine's Official Home Page * Patches and Help for Alpine Luokka:Sähköpostiohjelmat Luokka:Vapaat ohjelmistot
Weligton

Weligton Robson Pena de Oliveira, yleensä vain Weligton (s. 26. elokuuta 1979 Fernandópolis, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskuspuolustaja. == Ura == Weligton aloitti ammattilaisuransa brasilialaisesta Paraná Clubesta ja edusti sitä vuoteen 2003 asti, kunnes hän siirtyi portugalilaiseen Penafieliin. Ensimmäisen kautensa jälkeen, hän nousi joukkueensa luottopelaajaksi. Kun Penafiel putosi kauden 2005–2006 jälkeen Portugalin pääsarjasta, Weligton lähti joukkueesta ja siirtyi Grasshopperiin. Weligton pelasi kuitenkin vain yhden kauden sveitsiläisten riveissä, kunnes hänet seuraavaksi kaudeksi lainattiin Málagaan. Hyvin sujuneen kauden jälkeen siirrosta tehtiin pysyvä ja uusi sopimus oli pituudeltaan nelivuotinen. Weligton jatkoi kaudella 2008–2009 joukkueen avauskokoonpanossa. Weligton teki ensimmäisen maalinsa ottelussa Sportingia vastaan, jonka Málaga hävisi 2–1 == Aiheesta muualla == * Weligtonin esittely ja tilastot Málagan virallisella sivustolla * Weligtonin tilastot BDFutbol-sivustolla Luokka:Brasilialaiset jalkapalloilijat Luokka:Vuonna 1979 syntyneet Luokka:Elävät henkilöt
Nightrage

Nightrage on kreikkalais-ruotsalainen melodinen death metal -yhtye, joka on perustettu vuonna 2000. Yhtyeen perustivat aiemmin Exhumationissa soittanut kitaristi Marios Iliopoulos ja hänen läheinen ystävänsä Gus G. Yhtye muutti myöhemmin Göteborgiin, Ruotsiin. == Jäsenet == * Ronnie Nyman – laulu * Marios Iliopoulos – kitara * Olof Mörck – kitara * Anders Hammer – basso * Johan Nunez – rummut === Entiset jäsenet === * Tomas Lindberg – laulu * Gus G. – kitara * Henric Karlsson – basso * Brice LeClercq – basso * Fotis Benardo – rummut * Alex Svenningson – rummut * Jimmie Strimell – laulu * Antony Hämäläinen – laulu == Diskografia == ;Studioalbumit * * * * * * * * * * ;Kokoelma-albumit * ;Demot * * * == Lähteet == == Aiheesta muualla == * * Luokka:Kreikkalaiset metalliyhtyeet Luokka:Ruotsalaiset melodiset death metal -yhtyeet
Vetoraha

Vetoraha () oli 1734–1965 Suomessa käytössä ollut rahasumma, joka maksettiin alioikeuden tuomarille haluttaessa hakea muutosta alioikeuden riita-asiassa antamaan lopulliseen päätökseen hovioikeudesta. Veto oli määrämuotoinen tyytymättömyyden ilmoittamistapa ja muutoksenhakukeino. Vetorahan suuruus oli aluksi 3 taaleria, vuodesta 1926 lähtien 50 markkaa ja vuodesta 1963 lähtien 50 penniä vuoteen 1965 saakka, jolloin vetoraha kokonaan poistettiin.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 Vetorahasta säädettiin oikeudenkäymiskaaren 25 luvussa. Vetorahan maksamisesta saattoi saada vapautuksen varattomuuden perusteellaAsetus 21/1868 ja vuodesta 1956 lähtien silloin, kun asianosaiselle myönnettiin maksuton oikeudenkäynti.Laki 212/1955 == Katso myös == * Veto * Nostoraha ==Lähteet== Luokka:Oikeushistoria
Rest in Peace

Rest in Peace on Steppenwolfin kokoelma-albumi vuodelta 1972. Se julkaistiin yhtyeen ensimmäisen hajoamisen jälkeen, mihin nimi ja kansitaidekin viittaavat. Periaatteessa albumi on jatko-osa edelliselle Gold: Their Great Hits -kokoelmalle, sillä se ei sisällä yhtään samaa kappaletta. == Kappaleet == #"Don't Step On The Grass, Sam" (Kay) - 6:02 #"Foggy Mental Breakdown" (Kay/Byrom) - 3:52 #"Everybody's Next One" (Kay/Mekler) - 2:55 #"Desperation" (Kay) - 5:43 #"The Ostrich" (Kay) - 5:37 #"Renegade" (Kay/Biondo/McJohn) - 6:08 #"Hippo Stomp" (Kay/Byrom) - 5:43 #"Your Wall's Too High" (Kay) - 5:45 #"Take What You Need" (Kay/Mekler) - 3:27 #"None Of Your Doing" (Kay/Mekler) - 2:48 == Muusikot == *John Kay: laulu, kitara *Goldy McJohn: kosketinsoittimet *Jerry Edmonton: rummut *Michael Monarch: kitara (1, 3, 4, 5, 8, 9, 10) *Rushton Moreve: basso (1, 3, 4, 5, 8, 9, 10) *Larry Byrom: kitara (2, 6, 7) *George Biondo: basso (2, 6, 7) Luokka:Vuoden 1972 kokoelma-albumit Luokka:Steppenwolfin albumit
Edmond

Edmond voi viitata seuraaviin asiohin: *Edmond, kaupunki Kansasissa *Edmond, kaupunki Oklahomassa *Edmond, David Mamet'n näytelmä *Edmond, näytelmän pohjalta tehty elokuva ;Edmond-nimisiä henkilöitä, Edmond sukunimenä: * John Edmond (s. 1936), rhodesialainen folklaulaja, kitaristi ja rumpali ;Edmond- nimisiä henkilöitä, Edmond etunimenä: * Edmond-Marie-Henri Abelé (1925–2017), ranskalainen katolinen piispa * Edmond About (1828–1885), ranskalainen kirjailija * Edmond Aman-Jean (1858–1936), ranskalainen taidemaalari * Edmond Bailly (1850–1916), ranskalainen säveltäjä, Librairie de l’art indépendantin perustaja * Edmond Budry (1854–1932), sveitsiläinen reformoitu pastori ja virsirunoilija * Edmond Carmody (s. 1934), irlantilais-yhdysvaltalainen katolinen piispa * Edmond Charlot (1915–2004), algerialais-ranskalainen kirjakauppias ja kustantaja * Edmond Debeaumarché (1906–1959), yksi Ranskan vastarintaliikkeen johtajista toisen maailmansodan aikana * Edmond Delfour (1907–1990), ranskalainen jalkapalloilija * Edmond H. Fischer (1920–2021), sveitsiläis-yhdysvaltalainen biokemisti, Nobelin lääketieteen palkinnon saaja * Edmond de Goncourt (1822–1896), ranskalainen kirjailija * Edmond Halley (1656–1742), englantilainen tähtitieteilijä, geofyysikko, matemaatikko, meteorologi ja Astronomer Royal * Edmond Hédouin (1820–1889), ranskalainen taidemaalari ja kaivertaja * Edmond Jitangar (s. 1952), tšadilainen katolinen piispa * Edmond Kapllani (s. 1982), albanialainen jalkapalloilija * Edmond Locard (1877–1966), ranskalainen kriminologi ja lääkäri * Edmond Louveau (1895–1973), ranskalainen siirtomaavirkailija, Ranskan Sudanin kuvernööri * Edmond Membrée (1820–1882), ranskalainen säveltäjä * Edmond Neefs, belgialainen jalkapalloilija * Edmond O’Brien (1915–1985), yhdysvaltalainen näyttelijä * Edmond de Polignac (1834–1901), ranskalainen säveltäjä ja aristokraatti * Edmond Rostand (1868–1928), ranskalainen näytelmäkirjailija ja runoilija * Edmond Roudnitska (1931–2023), ranskalainen aitajuoksija * Edmond de Sélys-Longchamps (1813–1900), belgialainen liberaalipoliitikko ja eläintieteilijä * Edmond Tapsoba (s. 1999), burkinalainen jalkapalloilija * Edmond Willis, englantilainen räätäli ja pikakirjoitusjärjestelmän kehittäjä == Katso myös == * Edmund, miehen etunimi
16 Greatest Hits

16 Greatest Hits on Steppenwolfin kokoelma-albumi, joka sisältää yhtyeen suurimmat hitit. Albumi kattaa yhtyeen ensimmäisen toimikauden 1967–1971. == Kappaleet == # "Born to Be Wild" (Bonfire) – 3:28 # "It's Never Too Late" (Kay, St. Nicholas) – 3:00 # "Rock Me" (Kay) – 3:39 # "Hey Lawdy Mama" (Byrom, Edmonton, Kay) – 2:54 # "Move Over" (Kay, Mekler) – 3:52 # "Who Needs Ya?" (Byrom, Kay) – 2:55 # "Snowblind Friend" (Axton) – 3:52 # "Ride With Me" (Bonfire) – 3:21 # "Magic Carpet Ride" (Kay, Moreve) – 4:27 # "The Pusher" (Axton) – 5:48 # "Sookie, Sookie" (Covay, Cropper) – 3:13 # "Jupiter's Child" (Edmonton, Kay, Monarch) – 3:22 # "Screaming Night Hog" (Kay) – 3:14 # "For Ladies Only" (Edmonton, Henry, Kay, McJohn) – 3:38 # "Tenderness" (Bonfire) – 3:10 # "Monster" (Edmonton, Kay) – 3:54 == Muusikot == * John Kay: laulu, kitara * Goldy McJohn: kosketinsoittimet * Jerry Edmonton: rummut * Michael Monarch: kitara (1, 2, 3,9, 10, 11, 12) * Rushton Moreve: basso (1, 9, 10, 11) * Nick St. Nicholas: basso (2, 3, 4, 5, 12, 16) * Larry Byrom: kitara (4, 5, 6, 7, 13, 16) * George Biondo: basso (6, 7, 8, 13, 14, 15) * Kent Henry: kitara (8, 14, 15) Luokka:Vuoden 1973 kokoelma-albumit Luokka:Steppenwolfin albumit
Tuula Okkola

Tuula Okkola (o.s. Sundman, s. 17. helmikuuta 1960) on suomalainen jalkapalloilija. Hän edusti urallaan muun muassa Kopareita sekä Helsingin Jalkapalloklubia. Okkola pelasi vuosina 1978–1988 maajoukkueessa 43 ottelua, joissa hän teki neljä maalia. Hän voitti HJK:ssa kolme mestaruutta vuosina 1986, 1987 ja 1988 sekä Suomen cupin 1985 ja 1986. Okkola valittiin vuoden naisjalkapalloilijaksi vuonna 1984. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1960 syntyneet Luokka:Elävät henkilöt
Merja Sjöman

Merja Sjöman (s. 26. heinäkuuta 1955) on suomalainen entinen jalkapalloilija. Hän edusti Turun Palloseuraa, jossa hän voitti Suomen mestaruuden 1978 ja useita muita mitaleita. Sjöman pelasi vuosina 1973–1985 maajoukkueessa 41 ottelua, ja oli mukana Suomen ensimmäisessä naisten maaottelussa Ruotsia vastaan elokuussa 1973. Sjöman valittiin ensimmäiseksi vuoden naisjalkapalloilijaksi vuonna 1976 ja uudestaan 1980. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1955 syntyneet Luokka:Elävät henkilöt
Juhani Kontiovaara

Juhani Kontiovaara on suomalaisessa animaatiosarjassa Pasila esiintyvä fiktiivinen hahmo. Hän on Huomenta ihmiset -nimisen aamu-tv-ohjelman juontaja. Hänen nimensä on väännös MTV3:n Huomenta Suomi -ohjelman juontajasta Lauri Karhuvaarasta, mutta hahmo parodioi laajemmin TV-juontajia eikä ainoastaan Karhuvaaraa. Kontiovaaran alkuperäinen ääninäyttelijä on Jani Volanen ja jatkosarjassa Pasila 2.5 – The Spin-Off Tero Koponen. ==Hahmon kuvaus== Kontiovaara arvostaa poliiseja ja kuvittelee olevansa komisario Kyösti Pöystin hyvä kaveri, vaikka Pöysti vihaakin häntä ja hänen ohjelmaansa. Kontiovaara on käynyt lukiota ja soittanut siellä muun muassa rumpuja.Jakso Karrelle palanut enkeli. Hän on sanonut harrastavansa viikonloppuisin vapaa-ajallaan suunnistustaJakso Algamis ja on perso munkeilleJakso Vox Repomies, vox dei. Jaksosta Eestinlaiva lähtien hän lavastaa poliiseja syyllisiksi omiin virheisiinsä ja ottaa näiden työstä kaiken kunnian. Kontiovaara menetti tilapäisesti työnsä jaksossa Perikato. Tämän jakson mukaan hän asuu Espoossa. Kontiovaara esiintyy kaikissa muissa Pasilan jaksoissa kuin jaksoissa Puolesta ja vastaan, Julma pila, Solutus, Routalemmen potkut, Neposen polttarit, Anonyymit kyynikot ja Naapuri. Kontiovaaralla on vaimo, jota ei ole koskaan näytetty eikä tämän nimeä ole kerrottu. Pasila 2.5 – The Spin-Offin jakson Bemaripelle mukaan heillä on Antero-niminen poika. == Lähteet == * Pasilan hahmot Pasilan kotisivuilla === Viitteet === Luokka:Pasila-hahmot Luokka:Kuvitteelliset toimittajat
Norjan puolustusvoimat

Norjan puolustusvoimat () muodostuu viidestä puolustushaarasta maavoimat, merivoimat ja ilmavoimat sekä kodinturvajoukoista ja kybervoimista. Puolustushaarojen lisäksi asevoimiin kuuluu joukko erilaisia yksiköitä, jotka tukevat asevoimien operatiivisia valmiuksia. Operatiivisista asioista ja maan rajojen ulkopuolella toimivista joukoista vastaa Kansallinen yhteisesikunta. Rauhan aikana asevoimissa palvelee yhteensä noin 17 000 palkattua sotilasta ja siviiliä. Norjassa on asevelvollisuus, mutta se on melko valikoiva. Norjan asevoimat kouluttaa vuosittain noin 10 000 varusmiestä, kun vastaava luku Suomessa on lähes kolminkertainen. Varusmiespalvelus kestää 6–12 kuukautta. Asevoimien suunniteltu sodanaikainen vahvuus on noin 83 000 sotilasta.Norjan puolustusvoimat - yleistietoa Lokakuussa 2014 Norja päätti ottaa käyttöön sukupuolineutraalin asevelvollisuuden. Se koskee vuonna 1997 ja sen jälkeen syntyneitä miehiä ja naisia. Norjassa syntyi kyseisenä vuonna noin 60 000 henkeä, joista 10 000 päätettiin valita aikanaan asepalvelukseen. Ensimmäiset asevelvolliset naiset aloittivat palveluksensa heinäkuussa 2016. Jo aiemmin naisten oli mahdollista suorittaa palvelus vapaaehtoisena.Norjalaisille naisille asevelvollisuus – "Meillä on kaikki syy olla ylpeitä" Norjan vuosittainen puolustusbudjetti on 5,2 miljardia euroa. == Katso myös == * Luettelo Norjan maavoimien kalustosta * Luettelo Norjan ilmavoimien kalustosta * Luettelo Norjan laivaston aluksista == Lähteet == == Aiheesta muualla == *
Nick Shenck

Nick Schenk (s. 12. marraskuuta 1965 Minneapolis, Minnesota, Yhdysvallat) on yhdysvaltalainen elokuva-alan käsikirjoittaja ja tuottaja. Hänen käsikirjoituksensa elokuvaan Gran Torino sai vuonna 2008 NBR:n parhaan käsikirjoituksen palkinnon.Awards: Best Original Screenplay . - National Board of Review of Motion Pictures. ==Elämä ja ura== Shenck näytteli 1990-luvulla televisiosarjassa Let's Bowl, mutta ryhtyi myöhemmin sen käsikirjoittajaksi. Samaan aikaan hän näytteli muutamissa pienissä rooleissa. Vuonna 2007 Schenk käsikirjoitti ja tuotti televisiolle kamppailulajien kilpailuohjelman Bodog Fight. Hän oli tehnyt käsikirjoituksen Gran Torino, jonka Clint Eastwood luki ja päätti ohjata. Poikkeuksellisesti käsikirjoitukseen ei tehty muutoksia, vaan se noudatti sanatarkasti Schenkin tekstiä. Ainoastaan kuvauspaikaksi tuli Michigan käsikirjoituksen Minnesotan sijasta.Yuen, Laura. - "'Gran Torino' a movie made in Minnesota, almost". - Minnesota Public Radio. - 8.1.2009. Elokuva oli Schenckin läpimurto käsikirjoittajana. Hän on aiemmin, 15 vuotta sitten, myynyt käsikirjoituksen Disneylle, mutta elokuva jäi tekemättä, vaikka ohjaaja ja näyttelijät oli jo valittu. Minnesotalaissyntyisen Schenckin käly on suomalaisjuurinen, sukunimeltään Kaukinen, ja hänen parhaita ystäviään on Brad Koski. Näin hän perustelee Gran Torinon eräässä kohtauksessa esiintyvää nimeä Koski. ==Lähteet== ===Aiheesta muualla=== * * Tapley, Kristopher, Page to screen: "Gran Torino" by Nick Schenk. - InContention.com. - 9.9.2008. * Covert, Colin, "A Twin Cities writer's 'Gran' slam" . Star Tribune 8.1.2009. * Schein, Louisa, "Eastwood’s Next Film Features Hmong American Cast: Exclusive Interviews From the Set of 'Gran Torino'" . AsianWeek 3.10.2008. Luokka:Yhdysvaltalaiset elokuvakäsikirjoittajat Luokka:Vuonna 1965 syntyneet Luokka:Elävät henkilöt
Kirjorastaat

Kirjorastaat (Zoothera) on rastaiden (Turdidae) heimoon kuuluva lintusuku. Sukuun kuuluu BirdLifen mukaan 15 lajia. Toisissa lähteissä sukuun on esitetty kuuluvaksi edellä mainitusta poikkeavia lajimääriä. == Kirjorastaisiin kuuluvia lajeja == * Australiankirjorastas (Zoothera lunulata) * Borneonkirjorastas (Zoothera everetti) * Himalajankirjorastas (Zoothera dixoni) * Isonokkarastas (Zoothera monticola) * Kirjorastas (Zoothera aurea) * Makiranrastas (Zoothera margaretae) * Melanesiankirjorastas (Zoothera talaseae) * Nokkarastas (Zoothera marginata) * Papuankirjorastas (Zoothera heinei) * Peelinrastas (Zoothera terrestris) (kuollut sukupuuttoon) * Pensaskirjorastas (Zoothera mollissima) * Riukiunrastas (Zoothera major) * Sundankirjorastas (Zoothera andromedae) * Suomurastas (Zoothera dauma) * Tanimbarinkirjorastas (Zoothera machiki) ==Lähteet== == Aiheesta muualla == *ITIS: Zoothera *ZipcodeZoo: Zoothera Luokka:Rastaat
Helga (Pasila)

Helga on suomalaisessa animaatiosarjassa Pasilassa esiintyvä hahmo. Konstaapeli Helga on Pasilan poliisiaseman ainut naispuolinen poliisi. Hahmon ääninäyttelijä on Mari Lehtonen. Helga on väkivaltainen ja aggressiivinen poliisi, jolla on pakkomielteitä aseisiin. Hänellä on huonot suhteet isäänsä, sillä isä olisi halunnut pojan eikä edes tervehdi tytärtään kadullaJakso Linnoittautuneet vanhukset. Helga syyttää äitiään siitä, että on tyttö. Helga käy usein punttisalilla. Rauno Repomies on kuvaillut Helgaa ”väkivaltaiseksi ja sulkeutuneeksi ihmiseksi, joka ei anna tunteidensa koskaan näkyä”, mikä oli tarkoitettu kehuksiJakso Eläke. Helgan sukunimeä ei ole kerrottu koko sarjan aikana. == Lähteet == * Pasilan hahmot Pasilan kotisivuilla === Viitteet === Luokka:Pasila-hahmot Luokka:Kuvitteelliset poliisit
Salme Kinnunen

Salme Kinnunen (s. 5. heinäkuuta 1961) on suomalainen uransa päättänyt jalkapalloilija. Hän edusti Kemin Intoa, jossa hän voitti muun muassa Suomen mestaruuden ja Naisten Suomen Cupin. Kinnunen pelasi vuosina 1979–1986 maajoukkueessa 26 ottelua, joissa hän teki kaksi maalia. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1961 syntyneet Luokka:Elävät henkilöt
Helena Vanhanen

Helena Vanhanen (s. 15. huhtikuuta 1962) on suomalainen jalkapalloilija. Hän edusti muun muassa Kotkan Työväen Palloilijoita ja Helsingin Jalkapalloklubia, jossa hän voitti neljä Suomen mestaruutta ja Suomen cupin kahdesti. Vanhanen pelasi vuosina 1981–1992 maajoukkueessa 23 ottelua, joissa hän teki seitsemän maalia. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1962 syntyneet Luokka:Elävät henkilöt
Anu Toikka

Anu Toikka (s. 27. lokakuuta 1963) on suomalainen entinen jalkapalloilija. Hän edusti muun muassa Myllykosken Palloa, Herttoniemen Tovereita sekä Helsingin Jalkapalloklubia, jossa hän voitti sekä mestaruuden että Suomen cupin 1991 ja 1992. Toikka pelasi vuosina 1979–1992 maajoukkueessa 29 ottelua, joissa hän teki kahdeksan maalia. Toikka valittiin vuoden naisjalkapalloilijaksi vuonna 1987. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1963 syntyneet Luokka:Elävät henkilöt
Eugen Terttula

Eugen Johannes Terttula (vuoteen 1936 Teder; 5. kesäkuuta 1926 Uusikirkko – 25. helmikuuta 1988 Helsinki) oli suomalainen teatterinjohtaja, teatteriohjaaja, dramaturgi sekä teatteri- ja elokuvakriitikko. Terttula ohjasi uransa aikana 79 näytelmää, ja hänet tunnettiin erityisesti Bertolt Brechtin näytelmien ohjaajana. Terttula oli Tampereen Työväenteatterin johtajana 1964–1968. Hänen aikanaan perustettiin teatterin yhteyteen Kellariteatteri 1965. Tampereen kauden jälkeen Terttula oli Helsingin kaupunginteatterin teatterinjohtajana 1968–1970 ja taiteellisena johtajana 1970–1974. Terttula toimi Suomen Sosialidemokraatin teatteri- ja elokuvakriitikkona. Vuonna 1951 hän teilasi Rovaniemen markkinoilla -elokuvan tunnetulla arvostelullaan ”Törky on törkyä”. ==Tunnustuksia== Terttula sai Pro Finlandia -mitalin 1973. == Lähteet == * * * Tietoa Tampereen Työväen Teatterista. === Viitteet === ==Aiheesta muualla== * Luokka:Suomalaiset teatterinjohtajat Luokka:Suomalaiset teatteriohjaajat Luokka:Pro Finlandia -palkitut Luokka:Vuonna 1926 syntyneet Luokka:Vuonna 1988 kuolleet
Pauliina Auveri

Pauliina Auveri (s. 10. helmikuuta 1972) on suomalainen entinen jalkapalloilija. Hän edusti muun muassa Helsingin Jalkapalloklubia ja Malmin Palloseuraa. Auveri voitti HJK:ssa neljä Suomen mestaruutta ja kolme Suomen cupia sekä yhden mestaruuden MPS:ssa 1994. Hän pelasi vuosina 1990–1996 maajoukkueessa 23 ottelua, joissa hän teki neljä maalia. Auveri valittiin vuoden naisjalkapalloilijaksi vuonna 1992. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1972 syntyneet Luokka:Elävät henkilöt
Kati Kantanen

Kati Kantanen (s. 23. kesäkuuta 1974 Mikkeli) on suomalainen entinen jalkapalloilija. Hän edusti urallaan Mikkelin Palloilijoita, Porrassalmen Urheilijoita, Malmin Palloseuraa, Helsingin Jalkapalloklubia sekä Yhdysvaltain yliopistosarjassa University of North Carolina at Greensboroa. Hän voitti urallaan kolme Suomen mestaruutta, pelasi yli 200 liigaottelua ja teki 102 maalia. Kantanen pelasi vuosina 1991–1997 maajoukkueessa 20 ottelua, joissa hän teki yhden maalin. Pelaajauran jälkeen Kantanen ryhtyi valmentajaksi. Hän liittyi FC Hongan valmennusryhmään kaudesta 2007 alkaen. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1974 syntyneet Luokka:Elävät henkilöt
Amerikanrastaat

Amerikanrastaat (Catharus) on rastaiden (Turdidae) heimoon kuuluva lintusuku. Sukuun kuuluu BirdLifen mukaan kaksitoista lajia. == Amerikanrastaisiin kuuluvia lajeja == * Erakkorastas (Catharus guttatus) * Korpirastas (Catharus ustulatus) * Kultanokkarastas (Catharus aurantiirostris) * Liuskerastas (Catharus fuscater) * Mainenrastas (Catharus bicknelli) * Meksikonrastas (Catharus occidentalis) * Mustalakkirastas (Catharus mexicanus) * Myssyrastas (Catharus dryas) * Panamanrastas (Catharus gracilirostris) * Ruskolakkirastas (Catharus frantzii) * Tundrarastas (Catharus minimus) * Viitarastas (Catharus fuscescens) ==Lähteet== == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ZipcodeZoo: Catharus Luokka:Rastaat